pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“กอช. ชวนแรงงานนอกระบบสมัครสมาชิก และส่งเงินออมสะสม พร้อมรับเงินสมทบ ได้ที่เคาน์เตอร์เซอร์วิสกว่า 13,000 แห่งทั่วประเทศ”
วันจันทร์ที่ 5 สิงหาคม 2562
“กอช. ชวนแรงงานนอกระบบสมัครสมาชิก และส่งเงินออมสะสม พร้อมรับเงินสมทบ ได้ที่เคาน์เตอร์เซอร์วิสกว่า 13,000 แห่งทั่วประเทศ”
กอช. ยกระดับอํานวยความสะดวกให้ประชาชนและสมาชิก กอช. ได้เข้าถึงการออมเพื่อเป็นหลักประกันด้านบํานาญมากขึ้นอย่างต่อเนื่อง สมัครสมาชิกและส่งเงินออมสะสมขั้นต่ําเพียง 50 บาท สูงสุด 13,200 บาท ได้ทุกวันในช่วงเวลา 08.30 - 20.30 น. ได้ที่เคาน์เตอร์เซอร์วิสกว่า 1
กองทุนการออมแห่งชาติ หรือ กอช. ยกระดับอํานวยความสะดวกให้ประชาชนและสมาชิก กอช. ได้เข้าถึงการออมเพื่อเป็นหลักประกันด้านบํานาญมากขึ้นอย่างต่อเนื่อง สมัครสมาชิกและส่งเงินออมสะสมขั้นต่ําเพียง 50 บาท สูงสุด 13,200 บาท ได้ทุกวันในช่วงเวลา 08.30 - 20.30 น. ได้ที่เคาน์เตอร์เซอร์วิสกว่า 13,000 สาขาทั่วประเทศ เพียงตรวจสอบสิทธิก่อนการสมัครได้ที่แอปพลิเคชัน (Application) “กอช.” หรือ www.nsf.or.th
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. ยกระดับอํานวยความสะดวกให้ประชาชนและสมาชิก กอช. ถือเป็นภารกิจสําคัญที่จะช่วยส่งเสริมให้ผู้ประกอบอาชีพอิสระและสมาชิก กอช. ได้เข้าถึงการออมเพื่อเป็นหลักประกันด้านบํานาญมากขึ้นอย่างต่อเนื่อง ทําให้ประชาชนทุกกลุ่มสามารถเข้าถึงการออมกับ กอช. โดยสามารถสมัครสมาชิกและส่งเงินออมสะสม ได้ที่เคาน์เตอร์เซอร์วิสกว่า 13,000 สาขาทั่วประเทศ ได้ทุกวันในช่วงเวลา 08.30 - 20.30 น. เพียงแสดงบัตรประจําตัวประชาชน พร้อมเงินออมขั้นต่ํา 50 บาท สูงสุด 13,200 บาท เมื่อชําระเงินเรียบร้อยแล้วจะได้รับใบเสร็จเพื่อเก็บไว้เป็นหลักฐานในการทํารายการ ซึ่งมีค่าธรรมเนียมการทํารายการละ 5 บาท ทุกประเภทบริการ สําหรับเคาน์เตอร์เซอร์วิสที่เป็นหน่วยรับสมัคร กอช. จะมีจุดสังเกตโปสเตอร์ประชาสัมพันธ์ที่มีโลโก้สัญลักษณ์ กอช. บริเวณหน้าประตูทางเข้า
สําหรับการดูยอดเงินออมสะสม สมาชิกสามารถดูผ่านแอปพลิเคชัน (Application) “กอช.” ได้ทั้งแอปสโตร์ (App Store) และเพลย์ สโตร์(Play Store) โดยกรอกข้อมูลชื่อบัญชีผู้ใช้ และรหัสผ่านเพื่อเข้าสู่ระบบ / จากนั้นเข้าสู่หมวด “บัญชีของฉัน” กดเพื่อดู “เงินออมของฉัน” / ข้อมูลจะแสดงเงินออมสะสม ผลประโยชน์เงินออมสะสม เงินสมทบ และผลประโยชน์เงินสมทบ / กดดูรายละเอียดเงินออมสะสม / เมื่อกดเข้าไปดู “เงินออมสะสม” จะปรากฎรายละเอียดการส่งเงิน
ทั้งนี้ประชาชนที่สนใจสามารถสมัครสมาชิกได้ที่ธนาคารของรัฐบาลทั้ง 4 แห่ง ได้แก่ ธนาคาร ธ.ก.ส. ธอส. ธนาคารออมสิน และธนาคารกรุงไทยทุกสาขา เคาน์เตอร์เซอร์วิส เทสโก้โลตัส ตู้บุญเติมทั่วประเทศ รวมทั้งสํานักงานคลังจังหวัด สถาบันการเงินชุมชนที่เข้าร่วม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 12 เมษายน 2563 [กระทรวงสาธารณสุข]
วันอาทิตย์ที่ 12 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 12 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 12 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่12 เมษายน 2563
1. สถานการณ์ทั่วโลก ข้อมูลตั้งแต่วันที่5 มกราคม –12 เมษายน2563 (7.00 น.) พบผู้ป่วยยืนยันติดเชื้อจํานวน 1,778,210 ราย เสียชีวิต 108,755 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 532,092 ราย เสียชีวิต 20,562 ราย สเปนพบผู้ป่วย 163,027 ราย เสียชีวิต 16,606 ราย และอิตาลีพบผู้ป่วย 152,271 ราย เสียชีวิต 19,468 ราย
2. สถานการณ์ในประเทศไทย (11 เมษายน 2563 เวลา 16.00 น.) ผู้ป่วยกลับบ้านได้ 83 ราย ผู้ป่วยรายใหม่ 33 ราย นับเป็นลําดับที่ 2,519-2,551 จําแนกเป็นกลุ่มดังนี้
กลุ่มที่1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 17 ราย มีรายละเอียด ดังนี้
สัมผัสกับผู้ป่วยที่มีรายงานมาแล้ว 15 ราย
สถานบันเทิง 2 ราย
กลุ่มที่2ผู้ป่วยรายใหม่ จํานวน 10 ราย มีรายละเอียด ดังนี้
2.1 คนไทยเดินทางกลับจากต่างประเทศ 1 ราย
2.2 ไปสถานที่ชุมนุมชน 1 ราย
2.3 อาชีพเสี่ยง 1 ราย
2.4  บุคลากรทางการแพทย์ 7 ราย
กลุ่มที่3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 4 ราย
กลุ่มที่ 4เดินทางมาจากต่างประเทศและเข้า State Quarantines 2 ราย
วันนี้ ได้รับรายงานผู้ป่วยเสียชีวิต 3 ราย
รายที่ 1 เป็นชายไทย อายุ 74 ปี มีโรคประจําตัว คือ เบาหวาน ไขมันในเลือดสูง มีประวัติดื่มสุราและสูบบุหรี่ มีประวัติเสี่ยง ไปในสถานที่ชุมชน มีการรวมกลุ่มกัน เข้ารับรักษาครั้งแรกที่โรงพยาบาลแห่งหนึ่งในจังหวัดนครศรีธรรมราช ด้วยอาการ ไข้ ปวดเสียดท้อง ถ่ายเป็นอุจจาระเป็นสีดํา ไม่คลื่นไส้ ไม่อาเจียน ผลการตรวจพบเชื้อโควิด-19 จึงส่งต่อรักษาที่โรงพยาบาลอีกแห่งในจังหวัดนครศรีธรรมราช เสียชีวิตวันที่ 11 เมษายน 2563 (เป็นผู้เสียชีวิตรายที่ 36)
รายที่ 2 เป็นหญิงไทย เชื้อชาติไทย อายุ 65 ปี มีโรคประจําตัว คือ ความดันโลหิตสูง ไขมันในเลือดสูง และภาวะอ้วน มีประวัติเสี่ยง เดินทางไปเยี่ยมญาติ และมีญาติมาเยี่ยมขณะรักษาพยาบาล เข้ารับรักษาที่โรงพยาบาลแห่งหนึ่งในจังหวัดชุมพร ด้วยภาวะ เซลล์เนื้อเยื่ออักเสบ (Cellulitis) ต่อมาป่วยด้วยอาการไข้ ไอ เจ็บคอ เหนื่อยมาก อ่อนเพลีย อาการไม่ดีขึ้น ปวดกล้ามเนื้อ หายใจลําบาก เสียชีวิตวันที่ 11 เมษายน 2563 (เป็นผู้เสียชีวิตรายที่ 37)
รายที่ 3 เป็นชายไทย อายุ 44 ปี จากสถาบันบําราศนราดูร รับส่งต่อจากโรงพยาบาลเอกชนแห่งหนึ่งมีอาการหนักแต่แรกรับ ทําการรักษาโดยการใช้ยาทุกตัว ผู้ป่วยมีอวัยวะล้มเหลวหลายส่วน เสียชีวิตวันที่ 12 เมษายน 2563 (เป็นผู้เสียชีวิตรายที่ 38)
โดยสรุปภาพรวมวันนี้ มีผู้ป่วยกลับบ้านสะสม 1,218 รายยังรักษาในโรงพยาบาล1,295 ราย เสียชีวิตสะสม 38 ราย รวมมีผู้ป่วยสะสม 2,551 ราย
**************************************12 เมษายน 2563
รัฐบาลไทย-ข่าวทำเนียบรัฐบาล-กระทรวงยุติธรรม จัดกิจกรรมเสริมสร้างจิตอาสา “โครงการอาหารกลางวันให้กับเด็กพิการ”
วันศุกร์ที่ 10 มกราคม 2563
กระทรวงยุติธรรม จัดกิจกรรมเสริมสร้างจิตอาสา “โครงการอาหารกลางวันให้กับเด็กพิการ”
นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม เป็นประธานจัดกิจกรรมเสริมสร้างจิตอาสา “โครงการอาหารกลางวันให้กับเด็กพิการ”
ในวันพฤหัสบดีที่ ๙ มกราคม ๒๕๖๓ เวลา ๑๐.๐๐ น.
ณ สถานคุ้มครองและพัฒนาคนพิการบ้านนนทภูมิ อําเภอปากเกร็ด จังหวัดนนทบุรี
นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม
เป็นประธานจัดกิจกรรมเสริมสร้างจิตอาสา “โครงการอาหารกลางวันให้กับเด็กพิการ”
โดยสถาบันพัฒนาบุคลากรกระทรวงยุติธรรม
ร่วมกับศูนย์ปฏิบัติการต่อต้านการทุจริต สํานักงานปลัดกระทรวงยุติธรรม
เพื่อให้บุคลากรในสํานักงานปลัดกระทรวงยุติธรรมมีจิตสาธารณะ โดยผ่านการจัดกิจกรรม
บําเพ็ญสาธารณประโยชน์ รวมกลุ่มกันสร้างสรรค์สิ่งที่ดีให้กับสังคม
พร้อมทั้งร่วมส่งมอบเงินจํานวน ๒๐,๕๑๙ บาท และสิ่งของ เครื่องใช้ต่างๆ
เช่น ขนม ของเด็กเล่น เครื่องเขียน และอุปกรณ์กีฬา ให้กับเด็กๆ อีกด้วย
รัฐบาลไทย-ข่าวทำเนียบรัฐบาล-พม. หารือคณะกรรมาธิการการสวัสดิการสังคม  สภาผู้แทนราษฎร  เร่งขับเคลื่อนภารกิจพัฒนาสวัสดิการด้านสังคมที่ยั่งยืน
วันพฤหัสบดีที่ 23 มกราคม 2563
พม. หารือคณะกรรมาธิการการสวัสดิการสังคม  สภาผู้แทนราษฎร  เร่งขับเคลื่อนภารกิจพัฒนาสวัสดิการด้านสังคมที่ยั่งยืน
พม. หารือคณะกรรมาธิการการสวัสดิการสังคม  สภาผู้แทนราษฎร  เร่งขับเคลื่อนภารกิจพัฒนาสวัสดิการด้านสังคมที่ยั่งยืน
วันนี้ (22 ม.ค. 63) เวลา 09.30 น. ที่ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมหารือร่วมกับคณะกรรมาธิการการสวัสดิการสังคม เพื่อนําเสนอภาพรวมสวัสดิการประเทศไทยและบทบาทของกระทรวงการพัฒนาสังคมและความมั่นคงของมนุษย์ (พม.) พร้อมแลกเปลี่ยนความคิดเห็นด้านนโยบายและแนวทางการดําเนินการด้านสวัสดิการสังคมไทยทั้งระบบ โดยมีนางสาวรังสิมา รอดรัศมี ประธานคณะกรรมาธิการ สภาผู้แทนราษฎร และคณะ เข้าร่วมประชุม
นายจุติ กล่าวว่า กระทรวง พม. ให้ความสําคัญในการพัฒนาระบบการคุ้มครองทางสังคมที่เหมาะสมกับประเทศไทย และได้ดําเนินการจัดประชุมเพื่อหารือกับนักวิชาการและผู้ทรงคุณวุฒิมาอย่างต่อเนื่อง รวมทั้งศึกษาข้อมูลในประเด็นดังกล่าวเพื่อพัฒนาระบบการคุ้มครองของประเทศไทยให้มีความเหมาะสม โดยมีเป้าหมายที่จะพัฒนาคนให้มีศักยภาพและมีความมั่นคงในการดํารงชีวิต รวมถึงสร้างโอกาสเพื่อความเท่าเทียมและลดความเหลื่อมล้ําทางสังคม ด้วยการให้ความสําคัญกับการพัฒนาเด็กและเยาวชน โดยเฉพาะการพัฒนาด้านกีฬาและการส่งเสริมบทบาทครอบครัวในการทํากิจกรรมร่วมกัน รวมทั้งการจัดทําแผนเพื่อรองรับการเข้าสู่สังคมสูงอายุ
นายจุติ กล่าวต่อไปว่า สําหรับการหารือร่วมกับคณะกรรมาธิการการสวัสดิการสังคมในวันนี้ เป็นการร่วมรับฟังสรุปสถานการณ์ด้านสวัสดิการสังคมของประเทศไทย การช่วยเหลือผู้มีรายได้น้อยและกลุ่มเป้าหมายเสี่ยง และการเตรียมขับเคลื่อนงานของกระทรวง พม. อาทิ เงินอุดหนุนเพื่อการเลี้ยงดูเด็กแรกเกิด หลักสูตรโรงเรียนครอบครัว การป้องกันและปราบปรามการค้ามนุษย์ การทําพื้นที่ต้นแบบเอื้อประโยชน์ต่อการดํารงชีวิตของทุกคน (Universal Design) การจัดสวัสดิการพื้นฐานสําหรับผู้ประสบปัญหาทางสังคม การพัฒนาที่อยู่อาศัยสําหรับผู้มีรายได้น้อย การเตรียมความพร้อมเข้าสู่สังคมสูงอายุ ปัญหาเด็กแรกเกิด ปัญหาแม่เลี้ยงเดี่ยว และปัญหาการตั้งครรภ์ไม่พร้อม ทั้งนี้ กระทรวง พม. พร้อมที่จะทํางานร่วมกับคณะกรรมาธิการฯ และนัดประชุมติดตามการดําเนินงานเป็นระยะ เพื่อให้ฝ่ายนิติบัญญัติได้ทราบถึงปัญหาและหาแนวทางแก้ไขร่วมกัน เพื่อทําให้สังคมดีขึ้นอย่างยั่งยืนต่อไป
รัฐบาลไทย-ข่าวทำเนียบรัฐบาล-รองปลัดวธ.เป็นวิทยากรบรรยาย หัวข้อ "การบริหาร การปรับตัว (New Normal) ด้านสังคมและวัฒนธรรม เพื่อการเผชิญสถานการณ์โควิด-๑๙ อย่างมีประสิทธิภาพ"
วันพุธที่ 8 กรกฎาคม 2563
รองปลัดวธ.เป็นวิทยากรบรรยาย หัวข้อ "การบริหาร การปรับตัว (New Normal) ด้านสังคมและวัฒนธรรม เพื่อการเผชิญสถานการณ์โควิด-๑๙ อย่างมีประสิทธิภาพ"
รองปลัดวธ.เป็นวิทยากรบรรยาย หัวข้อ "การบริหาร การปรับตัว (New Normal) ด้านสังคมและวัฒนธรรม เพื่อการเผชิญสถานการณ์โควิด-๑๙ อย่างมีประสิทธิภาพ" ให้กับผู้เข้ารับการฝึกอบรมหลักสูตรจิตวิทยาความมั่นคง รุ่นที่ ๑๒๐ ให้กับผู้เข้ารับการฝึกอบรมหลักสูตรจิตวิทยา
วันที่ ๘ กรกฎาคม ๒๕๖๓ เวลา ๐๘.๓๐ น. ปลัดกระทรวงวัฒนธรรม มอบหมายให้ นางยุพา ทวีวัฒนะกิจบวร รองปลัดกระทรวงวัฒนธรรม เป็นวิทยากรบรรยาย หัวข้อ "การบริหาร การปรับตัว (New Normal) ด้านสังคมและวัฒนธรรม เพื่อการเผชิญสถานการณ์โควิด-๑๙ อย่างมีประสิทธิภาพ" ให้กับผู้เข้ารับการฝึกอบรมหลักสูตรจิตวิทยาความมั่นคง รุ่นที่ ๑๒๐ ณ สถาบันจิตวิทยาความมั่นคง วิทยาลัยป้องกันราชอาณาจักร
รัฐบาลไทย-ข่าวทำเนียบรัฐบาล-รมช.มนัญญา ร่วมเวทีเสวนา "การพัฒนาสตรีกับวิถีชีวิตใหม่ (New Normal)" จ.อุทัยธานี
วันเสาร์ที่ 1 สิงหาคม 2563
รมช.มนัญญา ร่วมเวทีเสวนา "การพัฒนาสตรีกับวิถีชีวิตใหม่ (New Normal)" จ.อุทัยธานี
รมช.มนัญญา ร่วมเวทีเสวนา "การพัฒนาสตรีกับวิถีชีวิตใหม่ (New Normal)" จ.อุทัยธานี
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ประธานในพิธีเปิด การเสวนาในหัวข้อ "การพัฒนาสตรีกับวิถีชีวิตใหม่ (New Normal) ในสถานการณ์ Covid -19" พร้อมด้วยนางวิไลวรรณ พรหมคํา รองอธิบดีกรมวิชาการเกษตร ณ ศูนย์แสดงและจัดจําหน่ายสินค้าหนึ่งตําบลหนึ่งผลิตภัณฑ์ (OTOP) เมืองพระชนกจักรี อ.เมือง จ.อุทัยธานี
รัฐมนตรีช่วยว่าการกระทรวงเกษตรและสหกรณ์ กล่าวว่า จากสถานการณ์การแพร่ระบาด Covid-19 ในปัจจุบัน ส่งผลให้การดําเนินชีวิตมีการเปลี่ยนแปลง ด้านการพัฒนาสตรีกับวิถีชีวิตใหม่ (New Normal) ถือเป็นแนวทางที่ทุกคนต้องปรับเปลี่ยนพฤติกรรม ดูแลรักษาความสะอาด และสุขภาพให้แข็งแรง สตรีผู้มีความสําคัญโดยเฉพาะการดูแลสถาบันครอบครัว การเรียนรู้และพัฒนาปรับตัวของสตรีจึงต้องให้ความสําคัญกับสุขภาพอนามัยมากยิ่งขึ้นอย่างรอบด้าน โดยหากจําเป็นต้องออกจากบ้าน ต้องสวมใส่หน้ากากเพื่อป้องกันโรค เว้นระยะห่างสําหรับบุคคล ล้างมือและเช็ดมือด้วยแอลกอฮอล์ การให้ความรู้ คือการสร้างภูมิคุ้มกันที่สําคัญที่สุดเริ่มต้นที่ครอบครัว หากครอบครัวให้ความร่วมมือกันจะส่งผลให้ชุมชน ประเทศชาติ ปลอดภัยและแข็งแรง
ภายหลังการร่วมเสวนาทางวิชาการดังกล่าว รัฐมนตรีช่วยว่าการกระทรวงเกษตรและสหกรณ์ รับชมการแสดงของกลุ่มพัฒนาสตรี จังหวัดอุทัยธานี และเยี่ยมชมสินค้าหนึ่งตําบลหนึ่งผลิตภัณฑ์ (OTOP)
รัฐบาลไทย-ข่าวทำเนียบรัฐบาล-ผลประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 1 คณะกรรมการขับเคลื่อนและปฏิรูปประเทศด้านการพัฒนาทรัพยากรมนุษย์และระบบการศึกษา
วันพุธที่ 29 มีนาคม 2560
ผลประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 1 คณะกรรมการขับเคลื่อนและปฏิรูปประเทศด้านการพัฒนาทรัพยากรมนุษย์และระบบการศึกษา
พลอากาศเอก ประจิน  จั่นตอง รองนายกรัฐมนตรี เป็นประธานการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 1 คณะกรรมการขับเคลื่อนและปฏิรูปประเทศด้านการพัฒนาทรัพยากรมนุษย์และระบบการศึกษา ร่วมกับหน่วยงานที่เกี่ยวข้อง
วันนี้ (29 มี.ค.60) เวลา 09.30 น. ณ ห้องประชุม 109 อาคารสํานักงานปลัดสํานักนายกรัฐมนตรี ทําเนียบรัฐบาลพลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 1 คณะกรรมการขับเคลื่อนและปฏิรูปด้านการพัฒนาทรัพยากรมนุษย์และระบบการศึกษา ครั้งที่ 1/2560 ร่วมกับหน่วยงานที่เกี่ยวข้อง โดยที่ประชุมได้มีการพิจารณาหารือในประเด็นที่สําคัญ ได้แก่ โครงการพัฒนาระบบดิจิทัลแพลตฟอร์มการศึกษาแห่งชาติเพื่อการพัฒนาทรัพยากรมนุษย์ การพัฒนาคนตามกรอบหลักสูตรการบริหาราชการแผ่นดินตามกรอบการปฏิรูปประเทศ ยุทธศาสตร์ชาติและการสร้างความสามัคคีปรองดอง (ป.ย.ป.) 1 กลุ่ม 1 การเตรียมคนไทยสู่ศตวรรษที่ 21 การทบทวนผลการดําเนินงานการปฏิรูปประเทศและการขับเคลื่อนงานด้านการพัฒนาทรัพยากรมนุษย์และระบบการศึกษา ประกอบด้วย ผลการดําเนินงานที่ผ่านมา ( พ.ศ.2557 - 2559) แผนการขับเคลื่อนแร่งด่วนปี 2560 และแผนการดําเนินงานระยะต่อไป (พ.ศ. 2561 - 2579) ตลอดจนกรอบแนวทางการขับเคลื่อนการพัฒนาทรัพยากรมนุษย์และการศึกษาตามช่วงวัย เป็นต้น
ทั้งนี้ รองนายกรัฐมนตรี ได้มอบหมายให้ฝ่ายเลขาฯ และทุกหน่วยงานรวบรวมข้อมูลที่เกี่ยวข้องกับการขับเคลื่อนและปฏิรูปด้านการพัฒนาทรัพยากรมนุษย์และระบบการศึกษา รวมทั้งประเด็นข้อเสนอแนะต่าง ๆ ของของคณะกรรมฯ ประกอบการดําเนินการจัดทํารายละเอียดให้ชัดเจน ก่อนนําเสนอที่ประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 1ฯ พิจารณาและหารือร่วมกันอีกครั้งหนึ่ง เพื่อพิจารณาถึงความเป็นไปได้ในการที่จะเสนอโครงการ ทั้งในส่วนของเนื้อหาสาระของโครงการ แผนแม่บท (Master Plan) งบประมาณ และแผนงานนําร่อง เป็นต้น ขณะเดียวกันขอให้ทุกหน่วยงานร่วมมือกัน Update ข้อมูลในเรื่องแผนงาน การขับเคลื่อนการปฏิรูปในช่วงที่ผ่านมาให้แล้วเสร็จภายใน 1 สัปดาห์ เพื่อให้ข้อมูลดังกล่าวมีความทันสมัยและเป็นปัจจุบันตลอดเวลา
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. เปิดประชุมใหญ่เลขาธิการสหพันธ์คนหูหนวกโลกภูมิภาคเอเชีย ครั้งที่ 30 มุ่งพัฒนาคุณภาพชีวิตคนหูหนวกอย่างเข้มแข็ง
วันพุธที่ 12 ธันวาคม 2561
พม. เปิดประชุมใหญ่เลขาธิการสหพันธ์คนหูหนวกโลกภูมิภาคเอเชีย ครั้งที่ 30 มุ่งพัฒนาคุณภาพชีวิตคนหูหนวกอย่างเข้มแข็ง
พม. เปิดประชุมใหญ่เลขาธิการสหพันธ์คนหูหนวกโลกภูมิภาคเอเชีย ครั้งที่ 30 มุ่งพัฒนาคุณภาพชีวิตคนหูหนวกอย่างเข้มแข็ง
วันนี้ (12 ธ.ค. 61) เวลา 09.00 น. นางสาวอุษณี กังวารจิตต์ รองปลัดกระทรวงการพัฒนาสังคมและความมั่นคงของมนุษย์(รองปลัด พม.) เป็นประธานเปิดการประชุมใหญ่เลขาธิการสหพันธ์คนหูหนวกโลกภูมิภาคเอเชีย ครั้งที่ 30(30th World Federation of the Deaf Regional Secretariat for Asia Representatives Meetings 2018) ซึ่งจัดขึ้นระหว่างวันที่ 10-14 ธันวาคม 2561 โดยมีคณะผู้บริหารระดับภูมิภาคเอเชีย คณะผู้แทนจากประเทศสมาชิกและผู้สังเกตการณ์ รวมจํานวนทั้งสิ้น 200 คน เข้าร่วมประชุม ณ ห้อง Palladium hall A ชั้น 10 โรงแรม Berkeley กรุงเทพฯ
นางสาวอุษณี กล่าวว่า การประชุมใหญ่เลขาธิการสหพันธ์คนหูหนวกโลกภูมิภาคเอเชีย หรือ World Federation of the Deaf Regional Secretariat for Asia (WFDRSA) กําหนดจัดขึ้นในภูมิภาคเอเชียเป็นประจําทุกสองปี เพื่อเป็นเวทีแลกเปลี่ยนการขับเคลื่อนงานในภูมิภาคเอเชีย ด้วยการสร้างความร่วมมือระหว่างประเทศสมาชิก โดยการส่งเสริม สนับสนุน และพัฒนางานด้านคนหูหนวก อีกทั้งเป็นการขยายผลด้วยการนําความรู้ที่ได้จากการประชุมดังกล่าวมาพัฒนาและต่อยอดการขับเคลื่อนงานด้านคนหูหนวกในประเทศของตนเอง ซึ่งปัจจุบัน WFDRSA มีประเทศสมาชิกทั้งหมด 17 ประเทศ ได้แก่ ประเทศบังกลาเทศ จีน ฮ่องกง อินเดีย อินโดนีเซีย อิหร่าน ญี่ปุ่น เกาหลีใต้ มาเก๊า มาเลเซีย มองโกเลีย เนปาล ปากีสถาน ฟิลิปปินส์ สิงคโปร์ ศรีลังกา และไทย
นางสาวอุษณี กล่าวต่อไปว่า สําหรับการประชุมในปีนี้ ประเทศไทยโดยสมาคมคนหูหนวกแห่งประเทศไทย ซึ่งเป็นองค์กรของคนพิการทางการได้ยินระดับชาติ ได้รับเกียรติจากสหพันธ์คนหูหนวกโลกภูมิภาคเอเชีย เป็นเจ้าภาพจัดการประชุมใหญ่ฯ ทั้งนี้ กระทรวงการพัฒนาสังคมและความมั่นคงของมนุษย์ (พม.)โดยกรมส่งเสริมและพัฒนาคุณภาพชีวิตคนพิการ (พก.) กองทุนส่งเสริมและพัฒนาคุณภาพชีวิตคนพิการได้สนับสนุนงบประมาณ และบริษัท ทรู คอร์ปอเรชั่น จํากัด (มหาชน) ได้สนับสนุนการสื่อสารแก่ของคนหูหนวก
"การจัดประชุมครั้งนี้ เป็นเวทีให้ผู้แทนแต่ละประเทศจากภูมิภาคเอเชีย 17 ประเทศ ได้ร่วมกันแลกเปลี่ยนเรียนรู้ทั้งความรู้ ความคิดเห็น และประสบการณ์ที่เกี่ยวข้องผ่านการรายงานประเทศถึงสถานการณ์และความก้าวหน้าที่เกิดขึ้น ตลอดจนเป็นการเชื่อมความสัมพันธ์และสร้างการขับเคลื่อนงานด้านการศึกษาวัฒนธรรม การสื่อสาร ข้อมูลข่าวสาร ล่ามภาษามือ เด็ก เยาวชน สตรี รวมถึงสิทธิมนุษยชนสําหรับคนหูหนวก เยาวชนคนหูหนวกและล่ามภาษามือในระดับภูมิภาคเอเชีย นอกจากนี้ยังเป็นการส่งเสริมและต่อยอดการดําเนินงานพัฒนาคุณภาพชีวิตคนหูหนวกแต่ละประเทศอย่างเข้มแข็งและเป็นรูปธรรม ทั้งระดับผู้นํา องค์กร และเครือข่ายระดับประเทศและระดับภูมิภาคต่อไป” นางสาวอุษณี กล่าวในตอนท้าย
รัฐบาลไทย-ข่าวทำเนียบรัฐบาล-โฆษกกระทรวงยุติธรรม ให้สัมภาษณ์ประเด็นความคืบหน้าการให้ความช่วยเหลือด้านกระบวนการยุติธรรม “น้องบีม”
วันอังคารที่ 4 กรกฎาคม 2560
โฆษกกระทรวงยุติธรรม ให้สัมภาษณ์ประเด็นความคืบหน้าการให้ความช่วยเหลือด้านกระบวนการยุติธรรม “น้องบีม”
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม ให้สัมภาษณ์พิเศษในประเด็น ความคืบหน้าการให้ความช่วยเหลือด้านกระบวนการยุติธรรม ด.ญ.ภัทรดา แก้วผ่อง หรือ น้องบีม และ น.ส.พรทิพย์ จันทรัตน์ มารดา
เมื่อวันอังคารที่ ๔ กรกฎาคม ๒๕๖๐ เวลา ๑๒.๐๐ น.
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม
ให้สัมภาษณ์พิเศษในประเด็น ความคืบหน้าการให้ความช่วยเหลือด้านกระบวนการยุติธรรม
ด.ญ.ภัทรดา แก้วผ่อง หรือ น้องบีม และ น.ส.พรทิพย์ จันทรัตน์ มารดา
ในฐานะผู้เสียหายจากกรณีนายพิสิษฐ์ สัมมาเลิศ ทนายความ
ฉ้อโกงเงินช่วยเหลือจากการถูกรถพ่วงชนจนพิการและบิดาเสียชีวิต
ซึ่งกําหนดออกอากาศในช่วง “รายการข่าว” ทางสถานีวิทยุโทรทัศน์ไทยทีวีสีช่อง ๓
รัฐบาลไทย-ข่าวทำเนียบรัฐบาล-ยกระดับศูนย์ปฏิบัติการภาวะฉุกเฉิน ด้านการแพทย์และสาธารณสุข
วันศุกร์ที่ 31 มกราคม 2563
ยกระดับศูนย์ปฏิบัติการภาวะฉุกเฉิน ด้านการแพทย์และสาธารณสุข
วันศุกร์ที่ 31 มกราคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลยกระดับศูนย์ปฏิบัติการภาวะฉุกเฉิน ด้านการแพทย์และสาธารณสุข เพื่อติดตามสถานการณ์การระบาดของเชื้อไวรัส “โคโรนาสายพันธุ์ใหม่” อย่างใกล้ชิด และกําหนดมาตรการต่าง ๆ เน้นเสริมสร้างความเข้มแข็งของการเฝ้าระวัง ค้นหา คัดกรองผู้เดินทางจากเมืองอู่ฮั่น กว่างโจวและฉางชุน และจะปรับเพิ่มตามพื้นที่ที่มีการระบาด สําหรับความพร้อมของระบบการแพทย์และสาธารณสุขของไทยยืนยันว่าเป็นไปตามมาตรฐานสากล โดยขอให้ประชาชนติดตามข่าวสารจากทางราชการ เพราะเป็นข้อมูลที่ถูกต้องและเชื่อถือได้มากที่สุด หากมีข้อสงสัย สอบถามได้ที่สายด่วนกรมควบคุมโรค 1422
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย เป็นประธานเปิดการประชุมใหญ่สามัญประจำปี สมาคมนวัตกรรมภาคอุตสาหกรรม
วันอาทิตย์ที่ 23 ธันวาคม 2561
รัฐมนตรีช่วยฯ สมชาย เป็นประธานเปิดการประชุมใหญ่สามัญประจําปี สมาคมนวัตกรรมภาคอุตสาหกรรม
รัฐมนตรีช่วยฯ สมชาย เป็นประธานเปิดการประชุมใหญ่สามัญประจําปี สมาคมนวัตกรรมภาคอุตสาหกรรม
วันนี้ (23 ธันวาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีเปิดการประชุมใหญ่สามัญประจําปี สมาคมนวัตกรรมภาคอุตสาหกรรม โดยมี นายศุภชัย วัฒนางกูร นายกสมาคมนวัตกรรมภาคอุตสาหกรรม สมาชิกสมาคม และผู้ประกอบการ ให้การต้อนรับ ณ ศูนย์ปฏิรูปอุตสาหกรรมสู่อุตสาหกรรม (ITC) กล้วยน้ําไท กรุงเทพฯ
สมาคมนวัตกรรมภาคอุตสาหกรรม (Inno Thai) เป็นสมาคมที่ก่อตั้งขึ้นจากโครงการเครือข่ายนวัตกรรมภาคอุตสาหกรรม โดยสํานักงานเศรษฐกิจอุตสาหกรรม เพื่อส่งเสริมและสนับสนุนผู้ประกอบการไทยตามแนวทางเศรษฐกิจสร้างสรรค์สู่สังคมระดับสากล ด้วยการเชื่อมโยงข้อมูลข่าวสารนวัตกรรมอุตสาหกรรมระหว่างสมาชิก พร้อมให้ความรู้ด้านเทคโนโลยีนวัตกรรม พัฒนาบุคลากร เพื่อให้เกิดการพัฒนานวัตกรรมในภาคอุตสาหกรรมไทยอย่างยั่งยืน ตลอดจนสร้างการมีส่วนร่วมของทุกภาคส่วนไปสู่ภาคปฏิบัติอย่างเป็นรูปธรรม
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ นำคณะผู้บริหารร่วมทำบุญตักบาตรถวายเป็นพระราชกุศล รัชกาลที่ 9
วันพุธที่ 6 ธันวาคม 2560
รมว.กระทรวงดิจิทัลฯ นําคณะผู้บริหารร่วมทําบุญตักบาตรถวายเป็นพระราชกุศล รัชกาลที่ 9
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วยภริยา และผู้บริหารกระทรวงดิจิทัลฯ รวมถึงหน่วยงานในสังกัด ร่วมพิธีทําบุญตักบาตรพระสงฆ์และสามเณร จํานวน 901 รูป จากวัดต่างๆ ในเขตกรุงเทพมหานคร เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดชบรมนาถบพิตร เนื่องในวันคล้ายวันเฉลิมพระชนมพรรษา วันชาติ และวันพ่อแห่งชาติ 5 ธันวาคม 2560 โดยมี พล.อ.ประยุทธ์ จันทร์โอชา นายกรัฐมนตรี เป็นประธาน สําหรับอาหารแห้งและสิ่งของที่ได้รับจากการตักบาตร ในครั้งนี้จะนําไปช่วยเหลือผู้ประสบอุทกภัยในพื้นที่ภาคใต้ต่อไป เมื่อวันที่ 5 ธันวาคม 2560 ณ พระลานพระราชวังดุสิต เขตดุสิต กรุงเทพมหานคร
********************
รัฐบาลไทย-ข่าวทำเนียบรัฐบาล-รมว.วธ.เป็นประธานในพิธีเจริญนวัคคหายุสมธัมม์ เฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี
วันจันทร์ที่ 1 มิถุนายน 2563
รมว.วธ.เป็นประธานในพิธีเจริญนวัคคหายุสมธัมม์ เฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี
รมว.วธ.เป็นประธานในพิธีเจริญนวัคคหายุสมธัมม์ เฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา ๔๒ พรรษา
วันที่ ๑ มิถุนายน ๒๕๖๓ เวลา ๑๔.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีเจริญนวัคคหายุสมธัมม์ เฉลิมพระเกียรติสมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา ๔๒ พรรษา โดยมี นางยุพา ทวีวัฒนะกิจบวร รองปลัดกระทรวงวัฒนธรรม นายเกรียงศักดิ์ บุญประสิทธิ หัวหน้าผู้ตรวจราชการกระทรวงวัฒนธรรม นายสัมฤทธิ์ พงษ์วิรัตน์ ที่ปรึกษารัฐมนตรีว่าการกระทรวงวัฒนธรรม นายกิตติพันธ์ พานสุวรรณ อธิบดีกรมการศาสนา ผู้บริหาร ข้าราชการและเจ้าหน้าที่กระทรวงวัฒนธรรม เข้าร่วมพิธี ณ พระวิหารหลวง วัดราชประดิษฐสถิตมหาสีมาราม เขตพระนคร กรุงเทพฯ
รัฐบาลไทย-ข่าวทำเนียบรัฐบาล-รัฐบาลชวนเที่ยวงานตลาดคลองผดุง “สุดยอดสินค้า หลากหลายทั่วไทย หาได้ในที่เดียว”
วันศุกร์ที่ 19 พฤษภาคม 2560
รัฐบาลชวนเที่ยวงานตลาดคลองผดุง “สุดยอดสินค้า หลากหลายทั่วไทย หาได้ในที่เดียว”
ตลาดคลองผดุงกรุงเกษม หรือ ตลาดนายก ในเดือน พฤษภาคม นําเสนอผลิตภัณฑ์นวัตกรรม จากชุมชน ทั่วประเทศ โดยเจ้าของผลิตภัณฑ์นํามาจัดจําหน่ายถึงมือผู้บริโภคด้วยตนเอง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญเที่ยวงานตลาดคลองผดุงกรุงเกษม สุดยอดสินค้า หลากหลายทั่วไทย หาได้ในที่เดียว ตามนโยบายของนายกรัฐมนตรีที่ต้องการส่งเสริมให้ผู้ประกอบการรายย่อยและเกษตรกรมีช่องทางจัดจําหน่ายถึงมือผู้บริโภคโดยตรง โดยในเดือนพฤษภาคมนําเสนอผลิตภัณฑ์แปรรูปที่มีนวัตกรรม ประกอบด้วย ผลิตภัณฑ์ชุมชนจากบริษัทประชารัฐรักสามัคคีจังหวัดและเครือข่ายกว่า 100 ราย ผลิตภัณฑ์เด่นและสินค้าเกษตรของกลุ่มจังหวัดทั่วประเทศรวม 600 ราย และอาหารที่มีชื่อเสียงจากจังหวัดต่างๆ รวม 180 ราย เช่น ผ้าพื้นเมืองนครพนม เครื่องเงินแม่ฮ่องสอน ผ้าย้อมครามสกลนคร เป็นต้น ทั้งนี้ ผู้ที่สนใจสามารถเข้าร่วมงานได้ตั้งแต่วันนี้ เป็นต้นไป ณ บริเวณริมคลองผดุงกรุงเกษม ข้างทําเนียบรัฐบาล ระหว่างเวลา 10.00 – 19.00 น.
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงมหาดไทยชี้แจง ความคืบหน้าการดำเนินงานโครงการไทยนิยม ยั่งยืน
วันพุธที่ 7 พฤศจิกายน 2561
กระทรวงมหาดไทยชี้แจง ความคืบหน้าการดําเนินงานโครงการไทยนิยม ยั่งยืน
กระทรวงมหาดไทยชี้แจง ความคืบหน้าการดําเนินงานโครงการไทยนิยม ยั่งยืน
เมื่อวันที่ 28 ตุลาคม 2561 นายพรพจน์ เพ็ญพาส รองปลัดกระทรวงมหาดไทย สํานักงานปลัดกระทรวงมหาดไทย กระทรวงมหาดไทย และนายบุญธรรม เลิศสุขีเกษม รองปลัดกระทรวงมหาดไทย ในฐานะผู้ช่วยเลขานุการคณะกรรมการอํานวยการขับเคลื่อนการพัฒนาประเทศตามโครงการไทยนิยม ยั่งยืน ชี้แจงประเด็นข้อเรียกร้องให้ชี้แจงผลการดําเนินงานโครงการไทยนิยม ยั่งยืน โดยจากกรณีดังกล่าวมีข้อเท็จจริง ดังนี้
1. โครงการไทยนิยม ยั่งยืน ประกอบไปด้วยโครงการ/กิจกรรมของส่วนราชการต่าง ๆ ภายใต้แผนงานโครงการไทยนิยม ยั่งยืน เป็นการบูรณาการการทํางานร่วมกันกับหน่วยงานในพื้นที่ทุกระดับ เพื่อแก้ไขปัญหาด้านเศรษฐกิจ สังคม และความมั่นคง โดยมุ่งพัฒนาเศรษฐกิจฐานราก ลดความเหลื่อมล้ํา เน้นการมีส่วนร่วมของประชาชน ในการร่วมคิด ร่วมทํา โดยลงพื้นที่เพื่อวิเคราะห์สภาพปัญหา ความต้องการของประชาชนในหมู่บ้าน/ชุมชน ไปแล้วจํานวน 4 ครั้ง ในระหว่างวันที่ 21 กุมภาพันธ์ - 30 มิถุนายน 2561 ซึ่งเป็นช่วงแรกของการขับเคลื่อน
2. สําหรับในช่วงขณะนี้การดําเนินโครงการไทยนิยม ยั่งยืน มีความคืบหน้าไปตามลําดับ โดยมีโครงการที่กําหนดจะดําเนินการแล้วเสร็จภายในเดือนธันวาคม 2561 คือ โครงการพัฒนาคุณภาพชีวิตเพื่อขับเคลื่อนเศรษฐกิจฐานรากในพื้นที่ (โครงการหมู่บ้าน/ชุมชนละ 2 แสนบาท) ดําเนินการโดย กรมการปกครอง และโครงการพัฒนาคุณภาพชีวิตผู้ถือบัตรสวัสดิการแห่งรัฐ ดําเนินการโดย กระทรวงการคลัง และโครงการที่อยู่ระหว่างการดําเนินการ ได้แก่ โครงการปฏิรูปโครงสร้างการผลิตภาคการเกษตร ดําเนินการโดย กระทรวงเกษตรและสหกรณ์ โครงการพัฒนาหมู่บ้านและชุมชนอย่างยั่งยืนโดยศาสตร์พระราชาตามแนวทางประชารัฐ โดยสํานักงานกองทุนหมู่บ้านและชุมชนเมืองแห่งชาติ และโครงการชุมชนท่องเที่ยว OTOP นวัตวิถี ดําเนินการโดย กรมการพัฒนาชุมชน มีชุมชนเข้าร่วมโครงการ 3,273 ชุมชน ซึ่งขณะนี้ในหมู่บ้าน/ชุมชน OTOP นวัตวิถี กําลังร่วมกันดําเนินการตามเป้าหมายอย่างเข้มแข็งเพื่อให้เป็นไปตามแนวทางที่กําหนด
3. ตามที่ได้มีผู้กล่าวถึงการดําเนินโครงการไทยนิยม ยั่งยืน ขณะนี้ดูซบเซา ไม่เคลื่อนไหวนั้น กระทรวงมหาดไทย ในฐานะฝ่ายเลขานุการคณะกรรมการอํานวยการขับเคลื่อนการพัฒนาประเทศตามโครงการไทยนิยม ยั่งยืน ได้ขอความร่วมมือทุกส่วนราชการที่มีโครงการ/กิจกรรม ภายใต้โครงการไทยนิยม ยั่งยืน ในการขับเคลื่อนการดําเนินการในพื้นที่และการเผยแพร่ประชาสัมพันธ์ข้อมูลข่าวสารต่าง ๆ ขอให้ทําความเข้าใจหรือให้อ้างถึงว่าเป็นโครงการ/กิจกรรม ภายใต้ “โครงการไทยนิยม ยั่งยืน” เพื่อให้พี่น้องประชาชนที่อาจจะไม่ทราบว่าโครงการ/กิจกรรมดังกล่าวเป็นส่วนหนึ่งของโครงการไทยนิยม ยั่งยืน ได้รับรู้และรับทราบโดยทั่วกันด้วย
-------------------------